ai4bharat/Pralekha huggingface dataset:
பாதுகாப்பு அமைச்சகம்
உள்நாட்டில் தயாரிக்கப்பட்ட முதல் ஓட்டுநர் இல்லா மெட்ரோ ரயில்: பாதுகாப்புத்துறை அமைச்சர் அறிமுகம்
உள்நாட்டு தொழில்நுட்பத்தில் தயாரான முதல் ஓட்டுநர் இல்லா மெட்ரோ ரயிலை, பாதுகாப்புத்துறை அமைச்சர் திரு ராஜ்நாத் சிங் இன்று அறிமுகம் செய்து வைத்தார்.
பெங்களூரில் உள்ள பிஇஎம்எல் நிறுவனம் உள்நாட்டு தொழில்நுட்படத்தில், ஓட்டுநர் இல்லா நவீன மெட்ரோ ரயில்களை தயாரிக்கிறது. மும்பை பெருநகர வளர்ச்சி ஆணையத்துக்காக தயாரிக்கப்பட்ட ஓட்டுநர் இல்லா மெட்ரோ ரயிலை, பெங்களூரில் உள்ள பிஇஎம்எல் வளாகத்தில் பாதுகாப்புத்துறை அமைச்சர் திரு ராஜ்நாத் சிங் இன்று அறிமுகப்படுத்தினார்.
இந்நிகழ்ச்சியில் அமைச்சர் திரு ராஜ்நாத் சிங் பேசியதாவது:
மும்பை மெட்ரோ திட்டத்தில் 63 சதவீதம் உள்நாட்டு பொருட்கள் பயன்படுத்தப்படுகின்றன. இன்னும் இரண்டு, மூன்று ஆண்டுகளில் இது 75 சதவீதமாக அதிகரிக்கப்படும். பிரதமர் விடுத்த தற்சார்பு இந்தியா அழைப்புக்கு, இந்திய தொழில் நிறுவனங்கள் காட்டும் அபரிமித பதில் நடவடிக்கையை இது காட்டுகிறது. இந்த ஓட்டுநர் இல்லா மெட்ரோ திட்டம், மற்ற இந்திய நிறுவனங்களுக்கும், குறிப்பாக பாதுகாப்பு தொழில் நிறுவனங்களுக்கு ஊக்கமளிக்கும். இது இந்தியா உலக தயாரிப்பு மையமாக மாற வழிவகுக்கும். இது 2025ம் ஆண்டுக்குள் பாதுகாப்புத்துறை ஏற்றுமதி 5 மில்லியன் அமெரிக்க டாலர் இலக்கை எட்டவும், பாதுகாப்பு தளவாட நிறுவனங்களின் வருவாய் 25 பில்லியன் அமெரிக்க டாலராக அதிகரிக்கவும் உதவும்.
இவ்வாறு பாதுகாப்புத்துறை அமைச்சர் திரு ராஜ்நாத் சிங் கூறினார்.
இதற்கிடையே ‘ஏரோ இந்தியா-21’ கண்காட்சிக்கான தயார் நிலை குறித்தும் பெங்களூரில் இன்று நடந்த உயர்நிலைக் கூட்டத்தில் பாதுகாப்புத்துறை அமைச்சர் ராஜ்நாத் சிங் ஆய்வு செய்தார். இந்த கண்காட்சி பிப்ரவரி 3ம் தேதி முதல் 5ம் தேதிவரை நேரடியாக, மெய்நிகர் முறையிலும் நடத்தப்படுகிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688859
-------
(Visitor Counter : 77
எரிசக்தி அமைச்சகம்
AIMA-சாணக்யா தேசிய நிர்வாக விளையாட்டு போட்டிகள் 2020-இல் 112 நிறுவனங்களை முந்தி NTPC வெற்றி பெற்றது, தமிழ்நாடு அணி சாதனை
சமீபத்தில் நிறைவடைந்த அனைத்திந்திய மேலாண்மை சங்கம்  - சாணக்யா  தேசிய நிர்வாக விளையாட்டு போட்டிகள் 2020-இல் கடும் சவால்களை எதிர்கொண்டு தேசிய அனல் மின் நிறுவனம்  வெற்றி பெற்றது
பெருமைக்குரிய தேசிய நிர்வாக விளையாட்டு போட்டிகளில் கடந்த ஐந்து வருடங்களில் முதல் முறையாக NTPC வெற்றி பெற்றது குறிப்பிடத்தக்கது.
எரிசக்தி அமைச்சகத்தின் கீழ் இயங்கும் மத்திய பொதுத்துறை நிறுவனமான தேசிய அனல் மின் நிறுவனம், தமிழ்நாட்டின் வல்லூரில் உள்ள அதன் மின் நிலையத்தின் அணி இந்த வெற்றியை பெற்றதாக செய்தி குறிப்பொன்றில் தெரிவித்துள்ளது.
திரு ஜி சின்னத்தம்பி, மேலாளர், வர்த்தகம் & தொழில் பராமரிப்பு; திரு பி ஜெ செங்குட்டுவன், மேலாளர், செயல்பாடுகள் ; திரு ஜெ யோகேந்திரகுமார், நிர்வாகம், செயல்பாடு ஆகியோரை உள்ளடக்கிய அணி இந்த வெற்றியை பெற்றது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650986
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய அரசின் பசுமை எரிசக்தி நோக்கங்கள் மற்றும் கார்பன்-சமநிலைப் பொருளாதார முயற்சிகளை நனவாக்குவதற்கான புரிந்துணர்வு ஒப்பந்தம்: சூரிய மின்சக்தி நிறுவனம், இந்துஸ்தான் பெட்ரோலியம் நிறுவனம் கையெழுத்து
மத்திய அரசின் பசுமை எரிசக்தி நோக்கங்கள் மற்றும் கார்பன்-சமநிலைப் பொருளாதார முயற்சிகளை நனவாக்குவதற்கான புரிந்துணர்வு ஒப்பந்தத்தில், சூரிய மின்சக்தி நிறுவனம் , இந்துஸ்தான் பெட்ரோலியம் நிறுனம்  ஆகியவை கடந்த 24ம் தேதி கையெழுத்திட்டன.
இதில் எச்பிசிஎல் நிறுவனத்தின் உயிரி எரிபொருள் பிரிவுத் தலைமைப் பொது மேலாளர் திரு சுவேந்து குப்தா, சூரிய மின்சக்தி நிறுவனத்தின் செயல் இயக்குனர் திரு சஞ்சய் சர்மா ஆகியோர் கையெழுத்திட்டனர். இந்தப் புரிந்துணர்வு ஒப்பந்தம், புதுப்பிக்கத்தக்க எரிசக்தித் துறை, மின்சார வாகனப் போக்குவரத்து, மாற்று எரிபொருள் திட்டங்களில் ஒத்துழைப்புடன் செயல்படவைக்கும்.
புதுப்பிக்கத்தக்க எரிசக்தித் திறன் மேம்பாட்டில் சூரிய மின்சக்தி நிறுவனம் முன்னணியில் உள்ளது. இது நாட்டில் குறைந்த மின் கட்டணத்தை நடைமுறைக்குக் கொண்டு வருகிறது. காற்று மின்சக்தி, பசுமை ஹைட்ரஜன், பசுமை அம்மோனியா போன்ற இதர புதுப்பிக்கத்தக்க எரிசக்தித் திட்டங்களின் வளர்ச்சியிலும் சூரிய மின்சக்தி நிறுவனம் ஈடுபட்டுள்ளது. நாட்டில் புதுப்பிக்கத்தக்க எரிசக்தித் திறன் மேம்பாடு மற்றும் மின்சார வாகனப் போக்குவரத்துக்கு வேகமாக மாறும் மத்திய அரசின் நோக்கத்திற்கு ஏற்ப, எச்பிசிஎல் நிறுவனம் இத்துறைகளை மேலும் பன்முகப் படுத்தவும், சுற்றுச்சூழல் மற்றும் சமூகத் திட்டங்களை மேற்கொள்ளவும் திட்டமிட்டுள்ளது.
பிரதமர் அலுவலகம்
தூய்மைப் பணியில் பிரதமர் பங்கேற்பு
இந்த முயற்சியில் பிரதமருடன் அங்கித் பையான்பூரியாவும் இணைந்தார்
பிரதமர் திரு. நரேந்திர மோடியின் அறைகூவலின் பேரில் இன்று நாடு முழுவதும் தூய்மைப் பணிகள் மேற்கொள்ளப்பட்டு வருகின்றன. ஒவ்வொருவரும் ஒரு மணி நேரத்தை தூய்மைக்காக ஒதுக்கியுள்ளனர், இது நாட்டின் ஒளிமயமான எதிர்காலத்தை உருவாக்க உதவும்.
பிரதமர் திரு. நரேந்திர மோடி, அங்கித் பையான்பூரியாவுடன் இணைந்து இந்த தூய்மைப் பணியில் பங்கேற்றார். அங்கித் ஒரு உடற்தகுதி நிபுணராவார்.
பிரதமர் தனது எக்ஸ் இடுகையில் ஒரு வீடியோவைப் பகிர்ந்துள்ளார், அதில் அவர் நமது அன்றாட வாழ்க்கையில் தூய்மை மற்றும் உடற்தகுதியின் முக்கியத்துவத்தைப் பற்றி பேசுவதைக் காணலாம். பிரதமர் தனது அன்றாட வாழ்க்கை வழக்கத்தைப் பற்றியும் பேசினார், மேலும் அங்கித்தின் உடற்தகுதி பற்றி கேட்டார்.
ஒரு எக்ஸ் சமூக ஊடகப் பதிவில், பிரதமர் கூறியிருப்பதாவது;
"தேசம் இன்று, தூய்மையில் கவனம் செலுத்தும்போது, நானும் அங்கித் பையான்பூரியாவும் அதையே மேற்கொண்டோம்! தூய்மையைத் தாண்டி, உடற்தகுதி மற்றும் நல்வாழ்வில் கலந்தோம். இது அனைத்தும் தூய்மை மற்றும் தூய்மை இந்தியாவின் உத்வேகத்தைப் பற்றியது! @baiyanpuria"
தொலைதொடர்பு மற்றும் தகவல் தொழில்நுட்ப அமைச்சகம்
'விண்வெளி அடிப்படையிலான தகவல் தொடர்பு சேவைகளுக்கான ஸ்பெக்ட்ரம் ஒதுக்கீடு' குறித்த ட்ராய் அறிக்கை தொடர்பான கருத்துகள்/எதிர் கருத்துகளைப் பெறுவதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம் ட்ராய் ஏப்ரல் 06, 2023 அன்று 'விண்வெளி அடிப்படையிலான தகவல் தொடர்பு சேவைகளுக்கான ஸ்பெக்ட்ரம் ஒதுக்கீடு' குறித்த ஆலோசனைக் கட்டுரையை வெளியிட்டது. இதனுடன் சம்பந்தப்பட்டவர்களிடமிருந்து எழுத்துப்பூர்வ கருத்துக்களைப் பெறுவதற்கான கடைசி தேதி. மே 04, 2023 என்றும் எதிர் கருத்துகளுக்கு மே 18, 2023 என்றும் நிர்ணயிக்கப்பட்டது.
கருத்துகளைச் சமர்ப்பிப்பதற்கான கால அவகாசம் தொடர்பான பல்வேறு பிரிவினரின் கோரிக்கையைக் கருத்தில் கொண்டு, எழுத்துப்பூர்வ கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதியை முறையே மே 18, 2023 மற்றும் ஜூன் 01, 2023 வரை நீட்டிக்க முடிவு செய்யப்பட்டுள்ளது. மேலும் நீட்டிப்புக்கான கோரிக்கைகள் எதுவும் பரிசீலிக்கப்படாது.
கருத்துகள்/எதிர் கருத்துகள் திரு அகிலேஷ் குமார் திரிவேதி, ஆலோசகர் , ட்ராய் என்ற முகவரிக்கு அனுப்பப்படலாம். மின்னணு வடிவத்தில் advmn@trai.gov.in இல் அனுப்பலாம், மேலும் ஏதேனும் விளக்கம் பெற /தகவல்களுக்கு +91-11-23210481 என்ற தொலைபேசி எண்ணில் தொடர்பு கொள்ளலாம்.
உள்நாட்டு விமானப் போக்குவரத்து அமைச்சகம்
ஏர்இந்தியா நிறுவனத்தில் நஷ்டத்தைக் குறைக்க நடவடிக்கைகள்
ஏர் இந்தியா நிறுவனத்தின் செயல்பாட்டு மற்றும் நிதி திருப்புமுனையை அடைவதற்கான திருப்புமுனை திட்டம் / நிதி மறுசீரமைப்பு திட்டத்திற்கு மத்திய அரசு ஒப்புதல் அளித்துள்ளது. இந்தத்திட்டத்தின்படி 2021 ஆம் ஆண்டு வரை ரூ. 30,231 கோடி பங்கு மூலதனத்தை  பெற வகை செய்கிறது. இந்தத் திட்டத்தின் இலக்குகளின்படி செயல்பாட்டு மற்றும் நிதித்துறைகளில் இந்த நிறுவனம் குறிப்பிடத்தக்க முன்னேற்றத்தை அடைந்துள்ளது. திருப்புமுனை இலக்கை அடையும் திட்டத்தின் ஒரு பகுதியாக மத்திய அரசின் ஒட்டுமொத்த ஆதரவுடன் ஏர்இநதியா நிறுவனம் செலவினங்களையும், நஷ்டங்களையும் குறைக்க பல்வேறு நடவடிக்கைகளை தொடங்கியுள்ளது. கீழ்கண்டவை இந்த நடவடிக்கைகளில் அடங்கும்:
- ஏர்இந்தியா மற்றும் இண்டியன் ஏர்லைன்ஸ் முந்தைய வழித்தடங்களை காரண காரியப்படி மாற்றியமைத்தல் மற்றும் ஒரே மாதிரியான இணைச் செயல்பாடுகளை வழித்தட கட்டமைப்பிலிருந்து நீக்கிவிடுதல்
- சில நஷ்டத்தில் இயங்கும் வழித்தடங்கலை மாற்றியமைப்பது
- புதிய விமானங்களின் பயன்பாட்டை உயர்த்தி கிடைக்கும் இருக்கை கிலோமீட்டர்கள் அளவை பெருக்குதல்
கடந்த மூன்று ஆண்டுகளில் ஏர் இந்தியா படிப்படியான சந்தை முயற்சிகள் உள்ளிட்ட பல்வேறு நடவடிக்கைகளை எடுத்துள்ளது. கீழ்கண்டவை அவற்றில் அடங்கும்.
- புதிய வழித்தடங்களை அறிமுகப்படுத்துதல்
- உள்நாட்டு வெளிநாட்டு வழித்தடங்களில் விரும்பிய இருக்கைத் தேர்வு
- வருவாயை உயர்த்துவதற்கும் பயணியர் எடைக்காரணியைப்  பெருக்குவதற்கும் இருக்கைகளை உடனுக்குடன் விற்பனை செய்தல்
- விற்பனையாகாத பொருட்களை பயன்படுத்துதல் / தேர்ந்தெடுக்கப்பட்ட துறைகளில் விமான கட்டணத்தை ராஜதானி எக்ஸ்பிரஸ் ரயிலின் குளிர்சாதன வசதி கொண்ட இரண்டாம் வகுப்பு கட்டணத்திற்கு இணையாக மாற்றியமைத்தல்
- மாறி அமையும் விலை முறையை அமல்படுத்துதல் மற்றும் முன்கூட்டியே வாங்கும் கட்டணத் திட்டம் அறிமுகம் செய்தல்
- பல்வேறு விற்பனைகள் மற்றும் சந்தைப்படுத்துதல் நடவடிக்கைகள்
இந்தத் தகவல்களை சிவில் விமானப் போக்குவரத்து துறை இணையமைச்சர் திரு ஜெயந்த் சின்ஹா மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் தெரிவித்தார்.
(Visitor Counter : 85
சிறப்பு சேவைகள் மற்றும் கட்டுரைகள்
சென்னை விமான நிலையத்தின் புதிய இயக்குநராக சி.வி. தீபக் பதவியேற்றார்
திரு சி.வி. தீபக் 27.05.2023 அன்று இந்திய விமான நிலைய ஆணையத்தின் சென்னை விமான நிலைய இயக்குநராக பொறுப்பேற்றார். அவர் சென்னை விமான நிலையத்தில் விமான நிலைய இயக்குநராக திரு எஸ்.எஸ்.ராஜுவிடம் இருந்து பொறுப்பை ஏற்றுக்கொண்டார்.
இதுவரை, புதுதில்லியில் உள்ள கார்ப்பரேட் தலைமையகத்தின்  வரிவிதிப்பு பிரிவு பொது மேலாளராக திரு. சி.வி. தீபக் பதவி வகித்தார்.
இதற்கு முன்பு, 2015 ஜூன் முதல் 2021 ஜனவரி வரை சென்னை விமான நிலையத்தில் பொது மேலாளராக  பணியாற்றியுள்ளார்.
பாதுகாப்பு அமைச்சகம்
வியட்நாம் - இந்தியா இடையேயான இருதரப்பு ராணுவ பயிற்சி நிறைவு
வியட்நாம் - இந்தியா இடையேயான இருதரப்பு ராணுவ பயிற்சி  கடந்த ஆகஸ்ட் 1 ஆம் தேதி முதல் ஹரியானாவின் சந்திமந்திரில் தொடங்கி நடைபெற்று வந்தது. இந்த பயிற்சியில், பேரிடர் காலங்களில் மனிதர்களை மீட்க உதவும் மேக் இன் இந்தியா மற்றும் தற்சார்பு இந்தியாவின் கீழ் உருவாக்கப்பட கருவிகள் காட்சிப்படுத்தப்பட்டன. ஐநா அமைதி குழு நடவடிக்கைகளில் ராணுவ பொறியாளர் மற்றும் மருத்துவக் குழுக்களின் செயல்பாடு ஆகியவற்றை நோக்கமாகக் கொண்டு இந்த பயிற்சி நடைபெற்றது. வியட்நாமின் ராணுவம் முதன்முதலாக வெளிநாட்டுடன் மேற்கொண்ட முதல் ராணுவ பயிற்சி இதுவாகும். இரு நாட்டு வீரர்களுக்கும் கருத்தியல் மற்றும் செய்முறை வகுப்புகள் கற்பிக்கப்பட்டன. இன்று நடந்த பயிற்சியின் நிறைவு விழாவில், இந்தியாவுக்கான வியட்நாம் தூதர் திரு பாம் சான்ஹ் சாவோ, மேற்கு பிராந்திய ராணுவ தலைமை அதிகாரி லெப்டினண்ட் ஜெனரல் நாவ் குமார் காந்துரி உள்பட பல அதிகாரிகள் கலந்துக் கொண்டனர். அடுத்த வின்பேக்ஸ் பயிற்சி வியட்நாமில் 2023 ஆண்டு நடைபெற உள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852904
நுகர்வோர் நலன், உணவு மற்றும் பொது விநியோகம் அமைச்சகம்
எதிர்ப்பு சக்தியை அதிகரிக்க யோகா, ஆயுர்வேதா மற்றும் இயற்கை வைத்தியத்தில் உலகளாவிய ஆர்வத்தை கொவிட் ஏற்படுத்தியுள்ளது
எதிர்ப்பு சக்தியை அதிகரிக்கும் யோகா, ஆயுர்வேதா மற்றும் இயற்கை வைத்தியம் ஆகியவற்றின் மீது உலகளாவிய ஆர்வத்தை கொவிட் ஏற்படுத்தியுள்ளதாக மத்திய பணியாளர் துறை இணை அமைச்சர் டாக்டர் ஜித்தேந்திர சிங் கூறியுள்ளார்.
உலகளாவிய ஆயுஷ் மேளா என்ற காணொலி காட்சி நிகழ்ச்சிக்கு இந்திய வர்த்தக சபை அசோசெம் ஏற்பாடு செய்திருந்தது. இந்நிகழ்ச்சியில் கலந்து கொண்டு துவக்க உரையாற்றிய மத்திய இணை அமைச்சர் டாக்டர் ஜித்தேந்திர சிங் கூறியதாவது:
மாற்று மருத்துவ முறைகளை ஆராய்வதற்காக, மேற்கத்திய உலகம் கடந்த 4-5 மாதங்களாக இந்தியா பக்கம் திரும்பியுள்ளது. புதிய இந்தியா, சுகாதாரத்துறையிலும் தற்சார்பு இந்தியாவாக மாறும். பாரம்பரிய மருந்துகள் வாயிலாக, எதிர்ப்பு சக்தி ஊக்குவிப்பு முறைகளை உலகத்துக்கு இந்தியா வழங்கும். ஒருங்கிணைந்த மருத்துவத்தின் நற்குணங்களை கொவிட் வலியுறுத்தியுள்ளது. இந்த ஒருங்கிணைந்த மருத்துவத்தை, உலக சுகாதார நிறுவனம் உட்பட உலகளாவிய மருத்துவ முறைகளில் ஒரு பகுதியாக மாற்ற வேண்டிய தேவை ஏற்பட்டுள்ளது.
இந்தியாவின் பிரதமராக திரு.நரேந்திர மோடி அவர்கள் பொறுப்பேற்றது முதல், மருத்துவ நிர்வாகத்தில் சுதேச முறையின் நன்மைகளை மைய நிலைக்குக் கொண்டு வந்தார். ஐ.நா சபையால், சர்வதேச யோகா தினம் கடைபிடிக்கும் வகையிலான ஒருமித்த தீர்மானத்தை திரு.மோடி கொண்டுவந்ததன் பலனாக, உலகம் முழுவதும் உள்ள ஒவ்வொரு வீட்டையும் யோகா சென்றடைந்தது. மீண்டும் திரு.நரேந்திர மோடி, சுதேசிய மருத்துவ மேலாண்மை முறையின் முக்கியத்துவத்தை கருத்தில் கொண்டு ஆயுஷுக்கு தனி அமைச்சகத்தை உருவாக்கினார்.
இமயமலை, இந்தியாவின் மலைப்பாங்கான மற்றும் வடகிழக்கு மாநிலங்கள் மருத்துவ குணமுள்ள மூலிகைகள் மற்றும் தாவரங்கள் மிக அதிகமாக நிறைந்த களஞ்சியமாக இருக்கின்றன. அனைத்து பங்குதாரர்களும் அதனை உபயோகித்து, சர்வதேச அளவுக்கு முன்னெடுக்க வேண்டும்.
இவ்வாறு மத்திய இணை அமைச்சர் டாக்டர் ஜித்தேந்திர சிங் கூறி உள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1668871
-----
(Visitor Counter : 159
நிலக்கரி அமைச்சகம்
கார்ப்பரேட் நிறுவனங்களின் சமூக பொறுப்புணர்வு திட்டத்தின் கீழ் நெய்வேலி பழுப்பு நிலக்கரி நிறுவனம் 2018 - 2022 வரை ரூ.172.88 கோடி மதிப்பிலான மக்கள் நலத்திட்டங்களை மேற்கொண்டுள்ளது
கார்ப்பரேட் நிறுவனங்களின் சமூக பொறுப்புணர்வு திட்டத்தின் கீழ் நெய்வேலி பழுப்பு நிலக்கரி நிறுவனத்தின் மக்கள் நலன் சார்ந்த பல்வேறு முன்முயற்சிகள் பற்றிய விவரங்களை மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி இன்று மக்களவையில் எடுத்துரைத்தார். இதன்படி, 2018-19 நிதியாண்டில் இருந்து 2021-22 நிதியாண்டு வரையிலான காலத்தில் இந்த நிறுவனம் ரூ.172 கோடியே 88 லட்சம் செலவில் பல்வேறு நலத்திட்டங்களை மேற்கொண்டுள்ளது.
இதில் சுகாதார கவனிப்பு, குடும்பநலன், துப்புரவு ஆகியவற்றுக்கு 2021-22-ல் ரூ.15 கோடியே 94 லட்சம் செலவிடப்பட்டுள்ளது. இதே நிதியாண்டில், சிறப்பு கல்வி, தொழிற்பயிற்சி திறன் அளிப்பு, படிப்பு உதவித்தொகை உள்ளிட்ட கல்வித் திட்டங்களுக்கு ரூ.12.85 கோடி செலவிடப்பட்டுள்ளது. கிராமப்புறங்களில் விளையாட்டுகளை மேம்படுத்த ரூ.30 லட்சமும், ஊரகப்பகுதிகளில் இணைப்பு சாலைகளை அமைக்க ரூ.69 லட்சமும், 2021-22-ம் நிதியாண்டில் செலவிடப்பட்டுள்ளது.
நெய்வேலி பழுப்பு நிலக்கரி நிறுவனத்தைச் சுற்றி 25 கிலோ மீட்டர் தூரத்தில் உள்ள 48 கிராமங்களில் வசிக்கும் மக்களுக்கு 2022-23ல் 10 மருத்துவ முகாம்கள் நடத்தப்பட்டு, 8,627 பேர் பயனடைந்தனர்.
நெய்வேலி நகரப்பகுதியில் ஆம்புலன்ஸ் வசதியுடன் உள்ள மருத்துவமனைக்கு சுற்றுவட்டாரத்தில் உள்ள கிராம மக்கள் புற நோயாளிகளாக அல்லது அவசர சிகிச்சைக்காக வருகின்றனர். உயிரி மருத்துவக் கழிவுகளை அகற்றுவதற்கு இந்த மருத்துவமனை தமிழ்நாடு மாசுக்கட்டுப்பாட்டு வாரியத்தின் அங்கீகாரம் பெற்ற காமன் பயோ மெடிக்கல் வேஸ்ட் ட்ரீட்மெண்ட் ஃபெசிலிட்டி என்ற நிறுவனத்துடன் ஒப்பந்தம் செய்துகொண்டுள்ளது என்பது உள்ளிட்ட தகவல்களையும், அமைச்சர் திரு பிரலாத் ஜோஷி மாநிலங்களவையில் தெரிவித்தார்.
பிரதமர் அலுவலகம்
கிழக்கு பொருளாதார அமைப்புக் கூட்டத்தில் பங்கேற்க ரஷ்யாவில் உள்ள விளாடிவொஸ்தக் பயணத்திற்கு முன்பாக பிரதமர் வெளியிட்டுள்ள அறிக்கை
2019 செப்டம்பர் 4, 5 தேதிகளில் நான் ரஷ்யாவின் விளாடிவொஸ்தக் நகருக்கு பயணம் மேற்கொள்கிறேன்.
ரஷ்யாவின் தூரக்கிழக்கு பிராந்தியத்திற்கு இந்தியப் பிரதமர் ஒருவர் முதன் முறையாக மேற்கொள்ளும் பயணமாக இது அமைகிறது. வளர்ச்சியடைந்து வரும் இருதரப்பு உறவுகளை மேலும் வலுப்படுத்தவும், பலதுறைகளில், உறவை மேம்படுத்தும் இருதரப்பு விருப்பத்தை பூர்த்தி செய்வதாகவும் இந்தப் பயணம் அமையும்.
எனது பயணம் இரண்டு நோக்கங்களுடன் மேற்கொள்ளப்படுகிறது. ரஷ்யக் கூட்டமைப்பின் அதிபர் திரு விளாடிமிர் புடின் அழைப்பின் பேரில் ஐந்தாவது கிழக்குப் பொருளாதார அமைப்புக் கூட்டத்தின் தலைமை விருந்தினராக அவர் கலந்துகொள்வது, அவருடன் 20-வது இந்திய – ரஷ்ய வருடாந்திர உச்சிமாநாட்டில் பங்கேற்பது ஆகியவை பயணத்தின் நோக்கங்களாகும். ரஷ்யாவின் தூரக்கிழக்குப் பிராந்தியத்தின் தொழில் மற்றும் முதலீட்டு வாய்ப்புகளை மேம்படுத்துவது குறித்து இந்த அமைப்பு கவனம் செலுத்தும். இந்தப் பிராந்தியத்தில், இந்தியா – ரஷ்யா இடையே பரஸ்பரம் நலன் சார்ந்த நெருங்கிய ஒத்துழைப்பை ஏற்படுத்துவதற்கான ஆற்றல் வளத்தை இந்த அமைப்பு வழங்கும்.
நமது இரண்டு நாடுகளும் கொண்டாடி வரும் நல்லுறவு, சிறப்பான, சுதந்திரமான உத்திகளைக் கொண்ட கூட்டாண்மையின் வலுவான அடிப்படையிலானது. பாதுகாப்பு, சிவில் அணுசக்தி, அமைதிக்காக விண்வெளியைப் பயன்படுத்துவது உள்ளிட்ட துறைகளில் இருநாடுகளும் விரிவான ஒத்துழைப்பைக் கொண்டுள்ளன. வர்த்தகம் மற்றும் முதலீட்டு உறவுகளில் இருநாடுகளும் அபரிதமான வளர்ச்சியடைந்து வருகின்றன.
நமது வலுவான கூட்டாண்மை பலதுருவ உலகை ஏற்படுத்தும் விருப்பத்தை அடிப்படையாகக் கொண்டதாகும். பிராந்திய மற்றும் பலமுனை அமைப்புகளில் இந்தக் குறிக்கோளை எட்டும் வகையில் இருநாடுகளும் நெருங்கிய ஒத்துழைப்பை அளித்து வருகின்றன.
இருதரப்பு கூட்டாண்மையின் முழுமையான வரம்பு மற்றும் பரஸ்பரம் நலன் சார்ந்த பிராந்திய மற்றும் சர்வதேச விஷயங்கள் குறித்து எனது நண்பர் அதிபர் புடினுடன் விவாதிப்பதை நான் எதிர்நோக்கியுள்ளேன். கிழக்குப் பொருளாதார அமைப்புக் கூட்டத்தில் கலந்து கொள்ளும் மற்ற உலகத் தலைவர்களுடனான சந்திப்பு மற்றும் கூட்டத்தில் பங்கேற்கும் இந்திய தொழில் மற்றும் வர்த்தகப் பிரதிநிதிகளுடன் கலந்துரையாடுவதையும் நான் எதிர்நோக்கியுள்ளேன்.
------
(
இளைஞர் நலன் மற்றும் விளையாட்டு அமைச்சகம்
விளையாட்டு வீரர்களின் பயிற்சிக்காக நீச்சல் குளங்களை திறப்பதற்கான நிலையான செயல்பாட்டு நெறிமுறைகள்
விளையாட்டு வீரர்களின் பயிற்சிக்காக, கட்டுபாடு மண்டலங்களுக்கு வெளியே உள்ள நீச்சல் குளங்களை, அக்டோபர் 15ம் தேதி முதல் திறக்க, மத்திய உள்துறை அமைச்சகம் கடந்த செப்டம்பர் 30ம் தேதி உத்தரவு பிறப்பித்தது. இதற்காக, நிலையான செயல்பாட்டு நெறிமுறைகளை  மத்திய இளைஞர் நலன் மற்றும் விளையாட்டுத்துறை அமைச்சகம், மத்திய உள்துறை அமைச்சகம் மற்றும் சுகாதாரத்துறை அமைச்சகத்துடன் கலந்தாலோசித்து தயாரித்துள்ளது.
இந்த நிலையான செயல்பாட்டு நெறிமுறைகள் மத்திய இளைஞர் நலன் மற்றும் விளையாட்டுத்துறை அமைச்சகத்தின் இணையதளத்தில் (https://yas.nic.in/ வெளியிடப்பட்டுள்ளது.
-----
(Visitor Counter : 95
நிலக்கரி அமைச்சகம்
நிலக்கரி துறையில் சுரங்க விபத்து குறித்த அறிக்கையை பதிவேற்றம் செய்வதற்கான இணையதளத்தை திரு பிரஹலாத் ஜோஷி தொடங்கி வைத்தார்.
நிலக்கரி சுரங்கங்களில் நிகழும் விபத்துகளை உடனுக்குடன் அறிவிப்பதை உறுதி செய்வதற்காக நிலக்கரி அமைச்சகத்தால் உருவாக்கப்பட்ட இணையதளத்தை, நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரல்ஹாத் ஜோஷி இன்று தொடங்கி வைத்தார். கோல் இந்தியா லிமிடெட்  மூலம் விபத்துக்கான காரணத்தை அகற்றுவதற்கான மூல காரண பகுப்பாய்வு நுட்பங்களைப் பயன்படுத்தி விபத்து விசாரணையை எளிதாக்கும் வகையில் இந்த இணையத்தளம் உருவாக்கப்பட்டுள்ளது. இதுபோன்ற விபத்துகளை குறைக்கும் நோக்கில் பல்வேறு விசாரணைகளின் பரிந்துரைகளின் பேரில் நிலக்கரி நிறுவனங்கள் மேற்கொள்ளும் நடவடிக்கைகளைக் கண்காணிப்பதற்கும் இந்த இணையத்தளம் உதவிடும்.
நிலக்கரிச் சுரங்கங்களில் பாதுகாப்புக்கான நிலைக்குழுவின் 47-வது கூட்டத்தில் உரையாற்றிய அமைச்சர் திரு ஜோஷி, நிலக்கரித் துறையில் பாதுகாப்பே முதன்மையானது என்றும், பாதுகாப்பு நடவடிக்கைகளை உறுதி செய்வதற்கு நிதிப் பற்றாக்குறை ஏற்படாமல் இருக்குமாறு நடவடிக்கைகள் மேற்கொள்ளுமாறு அனைத்து நிலக்கரி நிறுவனங்களுக்கும் அறிவுறுத்தினார். கோவிட்-19 தொற்று பரவல் மற்றும் நிலக்கரி வயல் பகுதிகளில் நீடித்த பருவமழை ஆகிய சவால்கள் இருந்தபோதிலும், நிலக்கரி உற்பத்தியில் இந்த ஆண்டு மிகச் சிறந்த செயல்திறன் கொண்ட நிலக்கரி நிறுவனங்களை அவர் பாராட்டினார். நாட்டில் 2021-22-ம் நிதியாண்டில், 777.23 மில்லியன் டன் நிலக்கரி உற்பத்தி செய்து சாதனை படைக்கப்பட்டுள்ளதாகவும், இது கடந்த 2020-21-ம் நிதியாண்டில் நிலக்கரி உற்பத்தி 716 மில்லியன் டன் உடன் ஒப்பிடும்போது 8.55 சதவீத வளர்ச்சியை எட்டியுள்ளதாக திரு ஜோஷி குறிப்பிட்டார். அதே நேரத்தில், 2020-21-ம் ஆண்டில் 690.71 மெட்ரிக் டன்னாக இருந்த நிலக்கரி ஏற்றுமதி 2021-22-ம் நிதியாண்டில் 18.43 சதவீதம் அதிகரித்து 818.04 மெட்ரிக் டன்னாக அதிகரித்துள்ளது.
தேசிய அளவிலான நிலைக்குழுவின் மிக உயர்ந்த முத்தரப்புக் குழு, பரஸ்பர ஒத்துழைப்பு, யோசனைகள் மற்றும் பரிந்துரைகளைப் பகிர்ந்து கொள்ளும் உணர்வில் நிலக்கரி சுரங்கங்களில் பாதுகாப்பு நிலை மற்றும் தற்போதைய நடவடிக்கைகளின் போதுமான தன்மை ஆகியவை குறித்து ஆய்வு செய்தது. இந்த ஆய்வுக் கூட்டத்தில் மத்திய தொழிற்சங்கங்களின் பிரதிநிதிகள், சுரங்க பாதுகாப்பு இயக்குநரகத்தின் அதிகாரிகள் மற்றும் பொது மற்றும் தனியார் துறையைச் சேர்ந்த பல்வேறு நிலக்கரி நிறுவனங்களின் தலைவர் மற்றும் மேலாண் இயக்குனர்கள், தலைமைச் செயல் அதிகாரிகள் கலந்து கொண்டனர்.
அமைச்சர் திரு ஜோஷி பின்வரும் நடவடிக்கைகளை பரிந்துரைத்தார்:
I. நிலக்கரி சுரங்கங்களில் பாதுகாப்பை உறுதி செய்வதற்காக அதிநவீன தொழில்நுட்பத்தை ஏற்றுக்கொள்வது.
II. ஊழியர்களின் பாதுகாப்பு, ஆரோக்கியம் ஆகியவற்றிற்க்காக தொழில்சார் சுகாதார சேவைகள் உள்கட்டமைப்பு மற்றும் கண்காணிப்பு நடைமுறைகளை வலுப்படுத்துதல்.
III. பணியாளர்கள் மற்றும் PAF களுக்கு இடையே பயிற்சி மற்றும் திறன் மேம்பாட்டை வழங்குவதற்கான நடவடிக்கைகள்.
IV. பொதுத்துறை நிறுவனங்களுக்குச் சொந்தமான சுரங்கங்கள், தனியார் நிலக்கரி சுரங்கங்கள் ஆகியவற்றில் பணிபுரியும் ஒப்பந்த தொழிலாளர்களின் பாதுகாப்பு, சுகாதாரம் மற்றும் அடிப்படை வசதிகளை மேம்படுத்துதல் மற்றும் பணியமர்த்துதல்
V. சுரங்க பாதுகாப்பு தொடர்பான அனைத்து பங்குதாரர்களிடையே விழிப்புணர்வு மற்றும் உணர்திறனை மேம்படுத்துதல்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816496
பிரதமர் அலுவலகம்
பண்டிட் மதன் மோகன் மாளவியா-வின் பிறந்தநாளை முன்னிட்டு பிரதமர் அவருக்கு மரியாதை செலுத்தினார்
பண்டிட் மதன் மோகன் மாளவியா-வின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார்.
“இந்திய நாட்டிற்கு சேவையாற்றுவதற்காக, தமது வாழ்க்கையை அர்ப்பணித்த மாமனிதர் பண்டிட் மதன் மோகன் மாளவியாவிற்கு தாழ்மையான அஞ்சலி. கல்வித்துறையில் விலைமதிப்பற்ற பங்களிப்பை வழங்கியதோடு, சுதந்திர போராட்டத்திலும் அவர் முக்கியப் பங்கு வகித்தார். அவரது புலமை மற்றும் இலட்சியங்கள் எப்போதும் நாட்டு மக்களுக்கு ஊக்கமளிக்கும்”, என்று பிரதமர் குறிப்பிட்டுள்ளார்.
Narendra Modi
✔@narendramodi
இந்திய நாட்டிற்கு சேவையாற்றுவதற்காக, தமது வாழ்க்கையை அர்ப்பணித்த மாமனிதர் பண்டிட் மதன் மோகன் மாளவியாவிற்கு தாழ்மையான அஞ்சலி. கல்வித்துறையில் விலைமதிப்பற்ற பங்களிப்பை வழங்கியதோடு, சுதந்திர போராட்டத்திலும் அவர் முக்கியப் பங்கு வகித்தார். அவரது புலமை மற்றும் இலட்சியங்கள் எப்போதும் நாட்டு மக்களுக்கு ஊக்கமளிக்கும்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.56 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.56 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.07 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 47,922 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 4,555 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,57,929.
இந்தியாவில் கடந்த 24 மணி நேரத்தில் 5,664 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,89,228 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.15 கோடி  வாராந்திரத் தொற்று 1.79 சதவீதமாக உள்ளது. தினசரித் தொற்று விகிதம் 1.96 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1860297
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைத் தகவல்கள்
கோவிட்-19 பெருந்தொற்றுப் பரவலைத் திறம்படக் கட்டுப்படுத்த மத்திய மற்றும் மாநில / யூனியன் பிரதேச அரசுகள் ”பரிசோதனை, தொடர்பாளர் தடம் அறிதல் மற்றும் சிகிச்சை” என்ற உத்தியைக் கடைபிடித்து வருகின்றனர்.
இந்தியாவில், கோவிட்-19 தொற்று உள்ளவர்களின் எண்ணிக்கை அதிகமாக இருக்கின்ற மாநிலங்கள் / யூனியன் பிரதேசங்கள் தொற்றை ஆரம்ப நிலையிலேயே கண்டறிதல் மற்றும் தொற்றுள்ள பாசிட்டிவ் நபர்களுக்கு திறம்பட மருத்துவமனை சிகிச்சை அளித்தல் ஆகிய செயல்பாடுகளில் தங்களது கவனத்தைச் செலுத்தி வருகின்றனர். 10 லட்சம் நபர்களுக்கு எத்தனை தொற்றுள்ள நபர்கள் உள்ளனர் என்ற விகிதத்தை விட 10 லட்சம் நபர்களுக்கு எத்தனை நபர்கள் குணமானார்கள் என்ற விகிதத்தை அதிக அளவில் பராமரிப்பதை உறுதிசெய்யும் அளவில் தற்போது கவனம் செலுத்தப்பட்டு வருகிறது. மொத்த தொற்றுள்ள பாசிட்டிவ் நபர்களின் எண்ணிக்கை அதிகமாக இருந்தாலும் கூட குணமானவர்களின் எண்ணிக்கையானது வேகமாக அதிகரித்து வருவதால் தற்போது சிகிச்சை பெறும் நோயாளிகளின் எண்ணிக்கை ஒப்பீட்டளவில் குறைவாகவே இருக்கிறது. இந்த நிலைமையானது கோவிட் மருத்துவமனைகளில் நெருக்கடி இல்லை என்பதையும் அவை விரிவுபடுத்தப்படவில்லை என்பதையும் உறுதிபடுத்துகிறது.
இந்தியாவில் குணமடைந்தவர்களின் எண்ணிக்கை 10 லட்சம் நபர்களுக்கு 315.8ஆக இருக்கிறது. அதே சமயம் நாட்டில் தற்போது சிகிச்சை பெற்று வருபவர்களின் எண்ணிக்கை 10 லட்சம் நபர்களுக்கு 186.3 என்ற குறைந்த அளவில் உள்ளது.
மத்திய சுகாதார மற்றும் குடும்பநல அமைச்சகத்தின் அறிவுறுத்தலை பின் தொடர்ந்து மாநிலங்கள் ஆர்டி-பிசிஆர் பரிசோதனைகள், ரேபிட் ஆன்டிஜன் பரிசோதனைகள் ஆகியவற்றைக் குறிப்பிடத்தக்க அளவிற்கு அதிகரித்துள்ளன. இது தொற்றுள்ளவர்களை ஆரம்ப கட்டத்திலேயே கண்டறிய உதவுகிறது மாநிலங்களில் சுகாதார உள்கட்டமைப்பு வசதிகளை அதிகரித்ததன் காரணமாக தொற்றுள்ள பாசிட்டிவ் நபர்களை பிரத்யேக கோவிட் மருத்துவமனை, கோவிட் சுகாதாரப் பராமரிப்பு மையம் மற்றும் கோவிட் பராமரிப்பு மையம் உள்ளிட்ட பலவகையான சுகாதாரப் பராமரிப்பு இடங்களில் பரவலாகத் தங்க வைக்க முடிந்துள்ளது.
பரிசோதனைகள் மேற்கொள்வதோடு, தொடர்பாளர் தடம் அறிதல் மற்றும் வீடு வீடாகச் சென்று பரிசோதனை செய்தல் போன்ற நடவடிக்கைகள் குறிப்பாக கட்டுப்பாட்டு மண்டலங்களில் தீவிரப்படுத்தப்பட்டுள்ளன. தொற்றுள்ள புதிய பாசிட்டிவ் நபர்களின் தொடர்பாளர்களில் குறைந்தபட்சம் 80 சதவீதம் தொடர்புகளையாவது கண்டறிய வேண்டுமென்றும் தொற்று உறுதி செய்யப்பட்ட 72 மணி நேரத்திற்குள் இவர்கள் தனிமைப்படுத்தப்பட்டாக வேண்டும் என்றும் மாநிலங்களுக்கு அறிவுறுத்தப்பட்டுள்ளது. முதியவர்கள், ஏற்கனவே நோய் உள்ள நபர்கள், கர்ப்பிணிகள் மற்றும் குழந்தைகள் உள்ளிட்ட தொற்று ஏற்பட அதிகளவில் வாய்ப்புள்ளவர்களை தடம் அறிவதற்காக மாநிலங்கள் பல்வேறு வகையான மொபைல் செயலிகளை உருவாக்கியுள்ளன. பொதுமக்களின் ஈடுபாடு, உள்ளூர் அரசாங்க நிலையில் ஆஷா பணியாளர்கள் மற்றும் ஏஎன்எம்-களின் இடையறாத பணி ஆகியன சமுதாய நிலையில் தீவிரமான கண்காணிப்பை மேற்கொள்ள உதவுகின்றன.
(Visitor Counter : 213